Aalborg Stiftstidende, 1834-09-01
Blandede Efterretninger. I det engelske Blad Hampshire=Telegraph læses følgende Caracteristik af D. Miguel og nogle af hans Ledsagere, udkastet af en engelsk Officeer paa Fregatten Stag, der, som bekjendt, overførte D. Miguel med Følge til Genua: "De værste i det hele Selskab vare Padre Guiao og Jose Verissima. Den første, D. Miguels Storcantsler, var hans bestandige Ledsager og i alle Tilfælde hans vigtigste Raadgiver. Det var denne værdige Prælat, der hos Paven udvirkede hiin skammelige Bulle, som bemyndigede D. Miguetil at lade Folk indspærre og hænge paa den blotte Mistankom en politisk Forseelse; det var ogsaa fornemmelig ham der indførte og opretholdt hiint Forfølgelsesystem, der saa længe holdt Portugal i Skræk. Han var den første, den kom ombord paa Stag, og Jngen syntes at glæde sig mere end han over den lykkelig tilendebragte Indskibning Han er gammel, lille af Væxt, overordentlig høflig, men lumsk og snedig. Saalænge det engelske Flag beskyttede ham, var England og den engelske Marine det bestandige Thema for hans Samtaler og Berømmelser, hvilke han forstod at indklæde saa godt, at den, der ikke kjendte ham bedre, maatte ansee dem for oprigtige. Jeg har aldrig troet, at et saa frygteligt Uhyre kunde skjule sig bag et saa venligt Udvortes. Ombord paa Stag var han D. Miguels fortroligste Ven, som sielden gjorde et Skridt uden Guido- Den Nederdrægtigste af Selskabet var Jose Verissimasom vist vilde blive reven i Stykker, dersom han vovede at vise sig paa Gaderne i Lissabon. Han ansaaes for Dor Miguels fornemste Spion, og man tilskriver ham ogsaa Mordet paa Marquis Louls. J Begyndelsen var han Politibetjent, og de Tjenester, han paa denne Post gjorde, anbefalede ham som Spion, da D. Miguel vendte tilbage fra Vien. I Hovedstaden gik han omkring og udpressede Penge under Trudsel af Angivelser. Enhver bævede, naar har nærmede sig, og Jngen vovede at afslaae ham Noget, efterat han allerede havde bragt flere Hundrede i Fængsel. Han var i Besiddelse af en uindskrænket Fuldmagt fra D. Miguel, som bemyndigede ham til at anholde Alle og Enhver midt paa Gaden og arrestere dem. Ulig Padre Guiacer denne Mands Udvortes ganske overeensstemmende med hans Caracteer og Haandtering; man foranlediges til at holde ham for en slet Person, endnu inden man veed, at det er Jose Verissima; paa Skibet fandt man ham gjerne bænende sig til en Kanon og alene, thi selv hans egne Kammerater syntes at frygte ham, medens hans lange, blege og fortrukne Ansigt, hans nedslagne, men skarpe Blik drog Alles Øine til sig. Don Miguel alene talte stundom en kort Tid med ham. - Om D. Miguel selv kunde jeg ved det 14 Dages Bekjendtskab ombord paa Stag tilskyndes til at fælde en gunstigere Dom, end om de fleste af hans Ledsagere, og jeg er tilbøielig til at tro, at Noget, hvad der fortælles om hans Adfærd og Opdragelse, er overdrevet. Han er ikke saa uvidende, som man ialmindelighed troer, ikke heller ganske ubevandret i Videnskaberne, thi adskillige Officerer paa Stag have hørt ham tale ganske forstandigt som Ting, hvorom de ikke tiltroede ham ringeste Kundskab. Ogsaa hans Manerer ere forskjellige fra det billede, man sædvanlig udkaster sig af ham, thi han var stedse høilig og forekommende. Modbydelig var imidlertid den barnagtige Opførsel, han viste mod nogle af sine Ledsagere, som han aldrig kunde træffe sovende paa Lavetterne, uden at kildre udem i Øret med en Pennefjer.